**Benjamin Rautiainen** (s. 12. kesäkuuta 2005 Tampere) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä, mutta Rautiainen osaa pelata myös laidassa.

Ura
---

### Seuraura

Rautiainen aloitti kiekkokoulun omien sanojensa mukaan noin viisivuotiaana. Hänen kasvattajaseuransa on Tappara. Rautiainen siirtyi juniorina sittemmin kuitenkin Tampereen Ilvekseen. Kaudella 2020–2021 Rautiainen voitti U16-sarjan piste-, maali- ja syöttöpörssin tehtyään 24 ottelussa peräti 2.83 pisteen ottelukohtaisella keskiarvolla tehot 28+40=68. Hänet valittiin U16 SM-sarjan toiseen tähdistökentälliseen. Kauden 2022–2023 Rautiainen aloitti Ilveksen U18-joukkueessa, mutta hän siirtyi vain neljän siellä pelatun ottelun jälkeen kasvattajaseuransa Tapparan U20-joukkueeseen. Rautiainen voitti kauden päätteeksi U20 SM-sarjan mestaruuden.

Toukokuussa 2023 Rautiainen teki kaksivuotisen juniorisopimuksen Tapparan SM-liigajoukkueen kanssa. Hän aloitti kauden 2023–2024 seuran U20-joukkueessa. Rautiainen teki liigadebyyttinsä 20. lokakuuta 2023 Saimaan Palloa vastaan. Hänet merkittiin Tapparan nelossentteriksi laidoilleen Radek Mužík ja Oskari Luoto. Rautiainen sai ottelussa jääaikaa 11.54 minuuttia. Hän teki ottelussa myös liigauransa avausmaalin. Rautiainen sai myös yhden kahden minuutin jäähyn koukkaamisesta.

### Maajoukkueura

Rautiainen on pelannut yhdeksän nuorten ja seitsemän poikien maaottelua.

Pelityyli
---------

Rautiainen on luonnehtinut olevansa pelaaja, joka näkee kentän ja pelaajat laajasti sekä löytää ketjukaverit syötöillään. Hänen mukaansa hänen vahvuutensa tulevat esiin hyökkäyspäässä. Rautiaisen mukaan hän pystyy tekemään melko luovia asioita kiekollisessa roolissa. Hän on pitänyt itseään enemmän syöttelijänä kuin maalintekijänä.

Rautiainen on maininnut esikuvakseen Sidney Crosbyn.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Ilves | U20-SM | 31 | 10 | 10 | 20 | 24 | – | – | – | – | – |
| 2022–2023 | Tappara | U20-SM | 30 | 10 | 15 | 25 | 16 | 12 | 6 | 4 | 10 | 6 |
| 2 kautta | yhteensä | U20-SM | 61 | 20 | 25 | 45 | 40 | 12 | 6 | 4 | 10 | 6 |

Lähteet
-------

* Benjamin Rautiainen Eurohockey-sivustolla (englanniksi)
* Benjamin Rautiainen *Elite Prospects*. Everysport Media Group AB.  (englanniksi)

### Viitteet

1. 1 2 3  Benjamin Rautiainen *Elite Prospects*. Everysport Media Group AB.  (englanniksi)
2. ↑  Tilastot - Benjamin Rautiainen *liiga.fi*. Jääkiekon SM-liiga Oy. Viitattu 20.10.2023.
3. 1 2 3  Sihvonen, Varpu: U18 SM: Rautiainen siivittää Ilveksen ykkösketjua *leijonat.fi*.  9.9.2022. Suomen Jääkiekkoliitto ry – Finlands Ishockeyförbund rf. Viitattu 20.10.2023.
4. ↑  Elite Prospects - Ilves U16 *eliteprospects.com*. Everysport Media Group AB. Viitattu 20.10.2023. (englanniksi)
5. ↑  Jatkosopimuksia ja uusia tulokkaita - katso kaikki julkaistut sopimukset *tappara.fi*.  10.5.2023. Tamhockey Oy. Viitattu 20.10.2023.
6. ↑  Tappara - Saipa, 20.10.2023 *liiga.fi*.  20.10.2023. Jääkiekon SM-liiga Oy. Viitattu 20.10.2023.
7. ↑  Tappara - Saipa, 20.10.2023 *liiga.fi*.  20.10.2023. Jääkiekon SM-liiga Oy. Viitattu 20.10.2023.
8. ↑  Tappara - Saipa, 20.10.2023 *liiga.fi*.  20.10.2023. Jääkiekon SM-liiga Oy. Viitattu 20.10.2023.

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen